কবীন ফুকন - অসমীয়া ৱিকিপিডিয়া\n২৪ মে', ২০১১\nকবি, সমালোচক, শিক্ষাবিদ\nসাহিত্য অকাডেমি বঁটা (২০১১)\n১৯৪৬ চনত যোৰহাটত কবীন ফুকনে জন্মলাভ কৰে। যোৰহাটতে প্ৰাথমিক শিক্ষা লাভ কৰাৰ পিছত শ্বিলঙৰ ছেইণ্ট এডমাণ্ডছ কলেজৰ পৰা স্নাতক ডিগ্ৰী লাভ কৰে। ১৯৬৭ চনত গুৱাহাটী বিশ্ববিদ্যালয়ৰ পৰা ইংৰাজী বিষয়ত স্নাতকোত্তৰ ডিগ্ৰী লাভ কৰে। জগন্নাথ বৰুৱা মহাবিদ্যালয়ত কিছুদিন শিক্ষকতা কৰি ১৯৬৮ চনত তেখেতে ডিব্ৰুগড় বিশ্ববিদ্যালয়ৰ ইংৰাজী বিভাগত যোগদান কৰে। ১৯৭০-৭৩ চনত লীডছ্ বিশ্ববিদ্যালয়ৰ পৰা টি. এছ. ইলিয়টৰ বিষয়ে কৰা গৱেষণাৰ বাবে পি.এইচ.ডি. সন্মান লাভ। ১৯৮৩-৮৪ চনত য়ে'ল বিশ্ববিদ্যালয়ত তেখেতে ফুল্ব্ৰাইট ফেল' হিচাপে এজৰা পাউণ্ডৰ বিষয়ে গৱেষণা কৰিছিল। ১৯৮৬ চনত তেখেত ডিব্ৰুগড় বিশ্ববিদ্যালয়ত অধ্যাপকৰ আসন লাভ কৰে আৰু সেই পদৰ পৰাই ২০০৬ চনত অৱসৰ গ্ৰহণ কৰে।\n২০১১ চনৰ ২৪ মে' তাৰিখে দীৰ্ঘদিনীয়া অসুখৰ ফলত তেখেতৰ মৃত্যু হয়। ২০১১ চনত তেখেতলৈ মৰণোত্তৰভাৱে আগবঢ়োৱা হয় ২০১১ চনৰ অসমীয়া ভাষাৰ সাহিত্য অকাডেমি বঁটা।\nকবীন ফুকনৰ প্ৰথম কবিতা সংকলন "এনেকৈয়ে দিন এনেকৈয়ে ৰাতি" ১৯৯১ চনত প্ৰকাশ পায়। এইখন পঢ়ি মহেন্দ্ৰ বৰাই উচ্চ প্ৰশংসা কৰি কৈছিল,"এইখন গ্ৰন্থ পঢ়ি ক'বৰ মন গৈছে ১৯৯০ চনৰ ডিচেম্বৰ অথবা তাৰ আশে-পাশে অসমীয়া কবিতাৰ প্ৰকৃতি সলনি হৈ গ'ল।" একে সময়তে তেখেতে সাহিত্য সমালোচক হিচাপেও আত্মপ্ৰকাশ কৰিছিল। তেখেতে পাশ্চাত্যৰ বহু কবিৰ কবিতা অসমীয়ালৈ অনুবাদ কৰি গৈছে। ডিব্ৰুগড় বিশ্ববিদ্যালয়ৰপৰা তেখেতৰ সম্পাদনাত "অনুবাদ" নামৰ এখন আলোচনী প্ৰকাশ পাইছিল।\nতেখেতৰ প্ৰকাশিত গ্ৰন্থসমূহ হৈছেঃ\nমণিলাল গান্ধীৰ জীৱনী গ্ৰন্থ\nএনেকৈয়ে দিন এনেকৈয়ে ৰাতি (১৯৯১)\nকোনে কয় নুপুৱাই আঁউসীৰ ৰাতি (১৯৯২)\nতোক দেখি ন-জোনে\nএই অনুৰাগী এই উদাস (২০০৯)\nকবিতাৰ জুতি বিচাৰি\nঅসমীয়া কবিতাৰ প্ৰবাহ\nক্ৰান্তিকাল সাহিত্য সন্মান (২০১১)\n↑ Sahitya Akademi Award to poet-critic Kabin Phukan, DY365, 21 Dec 2011, Retrieved 21 Dec 2011\n↑ 3.0 3.1 3.2 3.3 DU professor Dr Kabin Phukan no more, The Sentinel, 25 May 2011, Retrieved 21 Dec 2011\n↑ ডঃ ফুকনলৈ বিলম্বিত স্বীকৃতি; ৰবীন ভূঞা; আমাৰ অসম, ২২ ডিচেম্বৰ ২০১১\n"https://as.wikipedia.org/w/index.php?title=কবীন_ফুকন&oldid=304212"ৰ পৰা অনা হৈছে\nএই পৃষ্ঠাখন ২০ অক্টোবৰ, ২০২১ তাৰিখে ০৭ঃ০৯ বজাত অন্তিম সংশোধন কৰা হৈছিল।
